

**Obrazloženje Godišnjeg izvještaja o izvršenju financijskog plana za 2024. godinu**

- ožujak 2025. -

Sukladno članku 86. stavak 3. Zakona o proračunu (NN 144/21) „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog godišnjeg izvještaja o izvršenju financijskog plana za proteklo razdoblje do 31. ožujka tekuće proračunske godine“.

Prijedlog godišnjeg izvještaja o izvršenju Dječjeg vrtića Vinica za razdoblje od 01.01. do 31.12.2024. godine iskazuje realizaciju Financijskog plana za razdoblje od 01.01. do 31.12.2024. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).

Godišnji izvještaj o izvršenju financijskog plana proračunskog korisnika sadrži opći dio, posebni dio, obrazloženje i posebne izvještaje.

**Opći dio godišnjeg izvještaja o izvršenju financijskog plana sadrži:**

* Sažetak Računa prihoda i rashoda i Računa financiranja
* Račun prihoda i rashoda i Račun financiranja

**Posebni dio godišnjeg izvještaja o izvršenju financijskog plana sadrži:**

* Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**Obrazloženje se sastoji od:**

* Obrazloženja općeg dijela izvještaja o izvršenju
* Obrazloženja posebnog dijela izvještaja o izvršenju

**I. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA VINICA**

* obrazloženje ostvarenja prihoda i rashoda, primitaka i izdataka

**1. PRIHODI POSLOVANJA (6)**

U razdoblju od 01.01.– 31.12.2024. godine, Dječji vrtić Vinica ostvario je prihode poslovanja u iznosu od **414.893,24 eura** i to kako slijedi:

* **Kapitalne pomoći od izvanproračunskih korisnika** u iznosu od **1.273,60 eura,** a odnose se na refundacije na teret HZZO, dok je u prethodnom razdoblju nije bilo refundacija knjiženih na isti konto.
* **Tekuće pomoći proračunskim korisnicima iz proračuna koji im nije nadležan u iznosu od 2.802,60 eura** ostvareni su 118,75% u odnosu na prethodno razdoblje. Odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja.
* **Kamate na oročena sredstva i depozite po viđenju** ostvareni su u iznosu od **2,81 eur,** ostvareni su u odnosu na prethodno razdoblje 364,94%
* **Ostali nespomenuti prihodi – 142.373,82 eura,** ostvareni su 121,59% uodnosu na prethodno razdoblje.
* **Tekuće donacije – 810,00 eura**,ostvareni su 540 % u odnosu na prethodno razdoblje
* **Prihodi iz nadležnog proračuna za financiranje rashoda poslovanja – 267.630,41 eura**, ostvareni su u 170,75 % u odnosu na prethodno razdoblje. Odnose se na prihode iz nadležnog proračuna Općine Vinica.

Promatrajući prethodno 01.01.2023. godinu, zabilježeno je povećanje tekućih pomoći proračunskim korisnicima iz proračuna koji ima nije nadležan, zbog povećanja broja djece s poteškoćama u razvoju. Vidljivo je i povećanje koje se odnose na sufinanciranje ekonomske cijene vrtića od strane roditelja i vanjskih Općina koje sufinanciraju ekonomsku cijenu, zbog povećanja ekonomske cijene vrtića.

Zabilježeno je povećanje prihoda od tekućih donacija koji su nastali provođenjem projekta „Eko vrt – najljepši vrtovi hrvatske“ gdje je Dječji vrtić Vinica osvojio drugo mjesto te je u tu svrhu primio donaciju od Hrvatske radio televizije. Vidljivo znatno povećanje Prihoda iz nadležnog proračuna za financiranje rashoda poslovanja u odnosno na promatrano razdoblje prethodne godine, koji su nastali zbog povećanja ekonomske cijene vrtića radi usklađenja plaća zaposlenih sa Zakonom o predškolskom odgoju i obrazovanju. Također je došlo do izmjene u postotku sufinanciranje ekonomske cijene vrtića od strane osnivača za 10% te sada iznosi 70 %.

**2. RASHODI POSLOVANJA (3)**

U razdoblju od 01.01. – 31.12.2024. godine Dječji vrtić Vinica ostvario je ukupne rashode poslovanja u iznosu od **381.913,60 eura**, ostvareni su 133,90 % u odnosu na prethodno razdoblje.

* **Rashodi za zaposlene - 317.446,55eura** ostvareni su 143,42% u odnosu na prethodno razdoblje, sastoje se od:
* plaće za redovan rad u iznosu od 260.652,37 eura
* ostali rashodi za zaposlene (uskrsnica, nagrade) u iznosu od 15.166,24 eura
* doprinosi na plaću u iznosu od 41.627,94 eura

U odnosu na prethodno promatrano razdoblje 2023. godine, vidljivo je povećanje plaće za redovan rad, ostalih rashoda za zaposlene i doprinosa za obvezno zdravstveno osiguranje koji su nastali zbog povećanja plaća djelatnica vrtića, radi usklađenja sa Zakonom o predškolskom odgoju i obrazovanju (NN 10/97, 107/07, 94/13, 57/22, 101/23).

* **Materijalni rashodi – 63.726,94 eura** ostvareni su 101,06 % u odnosu na prethodno razdoblje, sastoje se od:
* *naknade troškova zaposlenima* u iznosu od 8.755,81 eura ostvareni su 74,64 % u odnosu na prethodno razdoblje (sastoje se od: službena putovanja u iznosu od 1.799,30 eura, naknade za prijevoz, za rad na terenu i odvojeni život u iznosu od 6.497,64 eura, te stručno usavršavanje zaposlenika 458,87 eur)
* *rashoda za materijal i energiju* u iznosu od 36.961,44 eura, ostvareni su 97,41% u odnosu na prethodno razdoblje (sastoje se od: uredski materijal i ostali materijalni rashodi u iznosu od 4.552,87 eura materijal i sirovine u iznosu od 17.377,43 eura, energija u iznosu od 6.956,22 eura, materijal i dijelovi za tekuće i investicijsko održavanje u iznosu od 828,59 eura, sitni inventar u iznosu od 6.421,15 eura te službena, radna i zaštitna odjeća i obuća u iznosu od 825,18)
* *rashoda za usluge* u iznosu od 12.930,97 eura ostvareni su 136,96 % u odnosu na prethodno razdoblje (sastoje se od: usluga telefona, pošte i prijevoza u iznosu od 1.071,72 eura, usluge tekućeg i investicijskog održavanja u iznosu od 4.516,81 eura, usluge promidžbe i informiranja u iznosu od 420,00 eura, komunalne usluge u iznosu od 2.826,38 eura, zdravstvene i veterinarske usluge u iznosu od 1.168,72 eura, intelektualne i osobne usluge 378,75 eur, računalne usluge u iznosu od 1.865,40 eura te ostale usluge 683,19 eur)
* *ostali nespomenuti rashoda poslovanja* u iznosu od 5.078,72 eura ostvareni su 128,86% u odnosu na prethodno razdoblje (sastoje se od: naknade za rad predstavničkih i izvršnih tijela, povjerenstva i slično u iznosu od 2.095,78 eura, reprezentacija u iznosu od 1.033,70 eura, ostali nespomenuti rashodi poslovanja u iznosu od 1.949,24 eura)
* **Financijski rashodi – 740,11** ostvareni su 89,42 % u odnosu na planirano, a odnose se na bankovne usluge i usluge platnog prometa.

**Obrazloženje viška prihoda poslovanja**

Ukupno prihodi i primici ostvareni su u iznosu 414.893,24 eura, ukupni rashodi i izdaci ostvareni su u iznosu od 381.913,60 eura što rezultira viškom prihoda i primitaka u iznosu od 32.979,64 eura.

Navedeni višak rezultat je postupanja u skladu s Odlukom o pokriću manjka odnosno rezultat je maksimalnog poštivanja načela ekonomičnosti i učinkovitosti prilikom trošenja proračunskih sredstva kako bi ostvareni prihodi bili dostatni za pokriće tekućih rashoda ali i dostatni za pokriće prenesenog dijela manjka.

U 2023. godini Dječji vrtić Vinica ostvario je manjak prihoda i primitaka poslovanja u iznosu od 5.698,16 eura.

Na dan 31.12.2024. godine višak Dječjeg vrtića Vinica iznosi 27.281,48 eura, sa obračunatim manjkom od 5.698,16 eura.

Zahvaljujući poduzetim mjerama za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom, uspješno smo pokrili manjak nastali u 2023. godine, ali i ostvarili višak prihoda poslovanja.

**STANJE NOVAČNIH SREDSTAVA NA RAČUNU PRORAČUNSKOG KORISNIKA NA POČETKU I NA KRAJU PRORAČUNSKE GODINE**

Na dan 01.01.2024. stanje na računu Dječjeg vrtića Vinica iznosilo je 13.608,85 eura.

Stanje na računu na dan 31.12.2024. godine iznosi 59.502,63 eura.

Stanje u blagajni na dan 31.12.2024. godine iznosi 6,06 eura.

Ukupno stanje na računu i blagajni s danom 31.12.2024. godine iznosi 59.508,69 eura.

**II. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA DJEČJEG VRTIĆA VINICA**

Dječji vrtić Vinica svojim programima realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe, a jedna od njih je program „Smartiči“, kojeg smo uvrstili krajem godine, u nastavno na dobivanje certifikata Europske talent točke.

**I. POSEBNI IZVJEŠTAJI**

**Izvještaj o zaduživanju na domaćem i stranom tržištu novca i kapitala**

* u navedenom razdoblju Dječji vrtić Vinica nije se zaduživao na domaćem i stranom tržištu novca i kapitala